ગુજરાતમાં એવું કદાચ પહેલી વાર બન્યંુ છે કે કોઈ સંત મહાપુરુષનો દેહવિલય થયા બાદ ચાર દિવસ સુધી તેમના પાર્થિવ દેહને અંતિમ દર્શન માટે રખાયો હોય. દરેક ભાવિકો પ્રમુખસ્વામીનાં અંતિમ દર્શન કરી શકે તે હેતુથી સંસ્થા દ્વારા ૧૪થી ૧૭ ઓગસ્ટ સુધી સાળંગપુર મંદિરની સામે આવેલા વિશાળ પરિસરમાં તેમના દેહને અંતિમ દર્શન માટે રાખવામાં આવ્યો હતો. ૧૩મીએ સાંજે દેહવિલય થયો તે જ દિવસે રાત્રે તેમના પાર્થિવ દેહને મોટી પાલખીમાં પરિસરમાં ઊભા કરવામાં આવેલા વિશાળ ડૉમમાં લવાયો હતો જ્યાં રાતથી જ ભાવિકોનો પ્રવાહ બાપાનાં અંતિમ દર્શને ઊમટ્યો હતો.